**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O IMENOVANJU PREDSTAVNIKA USTANOVITELJA V SVET ZAVODA OSNOVNA ŠOLA LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo),
* 11. člen Odloka o ustanovitvi javnega zavoda Osnovna šola Lucijana Bratkoviča Bratuša Renče (Uradno glasilo, št. 20/96, 13/98, Uradne objave – Časopis OKO, št. 12/01, 9/02 in Uradne objave v Občinskem glasilu Občine Renče-Vogrsko, št. 11/08)

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Ker Zakon o organizaciji in financiranju vzgoje in izobraževanja (Uradni list RS, št. 16/07, [22/09](http://www.uradni-list.si/1/objava.jsp?urlid=200922&stevilka=869) Odl. US: U-I-205/07-10, [16/10](http://www.uradni-list.si/1/objava.jsp?urlid=201016&stevilka=698) Odl. US: U-I-256/08-27, [47/10](http://www.uradni-list.si/1/objava.jsp?urlid=201047&stevilka=2363) Odl. US: U-I-312/08-31, [34/11](http://www.uradni-list.si/1/objava.jsp?urlid=201134&stevilka=1661) Odl.US: U-I-205/10-23 in [57/12](http://www.uradni-list.si/1/objava.jsp?urlid=201257&stevilka=2410)-ZPCP-2D) v 46. členu določa, da so člani sveta imenovani oziroma izvoljeni za 4 leta in so lahko ponovno imenovani oziroma izvoljeni oz. so lahko zaporedoma imenovani oziroma izvoljeni največ dvakrat, se Vladimire Gal Janeš skladno z mnenjem Ministrstvo za izobraževanje, znanost in šport ne more imenovati za predstavnico občine v naslednjem mandatu.

Ministrstvo za izobraževanje, znanost in šport je namreč na podlagi našega zaprosila (ali je lahko kandidatka ponovno  imenovana za predstavnico ustanovitelja (občine) v Svetu zavoda osnovne šole, če je od 26. 8. 2008 do 26. 5. 2009 imenovana za nadomestno članico zaradi zamenjave predstavnikov (zaradi zamenjave ustanovitelja so bili zamenjani vsi 3 predstavniki prejšnje ustanoviteljice), nato pa je bila imenovana za članico v Svetu zavoda šole od 27. 5. 2009 do 26. 5. 2013 za celoten mandat?) dne 28. maja 2013 podalo naslednje mnenje: »Določba desetega odstavka 46. člena ZOFVI omejuje pasivno volilno pravico članov sveta zavoda na dva zaporedna mandata. Ta omejitev ni vezana na "izpolnitev"  celega mandata in torej ne velja samo za tiste, ki so člani sveta celoten mandat, ampak za vse člane sveta,  torej tudi za tiste, ki so bili člani sveta krajši čas od časa trajanja mandata sveta. Če gre za dva zaporedna mandata, v katerih je bil kandidat član sveta, četudi krajši čas od rednega mandata,  to pomeni, da je svojo pravico biti član sveta v dveh zaporednih mandatih (ne glede na to, čigav predstavnik je bil) s tem že izčrpal, zato ne more  kandidirati za člana sveta v naslednjem mandatu.

Skladno z navedenim mnenjem je Komisija za mandatna vprašanja, volitve in imenovanja objavila ponovno javno povabilo za podajo kandidature za enega predstavnika občine v Svetu zavoda šole.

*RAZLOGI ZA SPREJETJE:*

Vladimira Gal Janeš zaradi navedenih formalnih razlogov ne more biti imenovana za predstavnico občine v naslednjem mandatu, zato je potrebno imenovati drugega/o predstavnika/co Občine Renče-Vogrsko.

*OCENA STANJA:*

*CILJI IN NAČELA:*

Zagotovitev formalnih pogojev.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka za družbene dejavnosti

Predlog sklepa::

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo) je Občinski svet Občine Renče-Vogrsko na \_\_\_\_\_\_\_\_ redni seji dne \_\_\_\_\_\_\_\_\_sprejel naslednji

**SKLEP**

1.

V Svet zavoda Osnovne šole Lucijana Bratkoviča Bratuša Renče se za predstavnika/co Občine Renče-Vogrsko namesto Vladimire Gal Janeš imenuje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Aleš Bucik

 župan